<strong>“Spektr” Sosial-İqtisadi Araşdırmalar və İnkişaf Mərkəzi</strong> qeyri-kommersiya hüquqi şəxsi formasında Azərbaycan Respublikasının Ədliyyə Nazirliyi tərəfindən 2017-ci il 27 iyul tarixində qeydiyyata alınmış və Nizamnaməsi təsdiq edilmişdir.

<b>Missiyamız</b>

İqtisadi və sosial tədqiqatlar aparmaqla və inkişaf layihələri həyata keçirməklə ölkədə icra olunan sosial-iqtisadi islahatlara və Davamlı İnkişaf Məqsədlərinə nail olunmasına töhfə vermək.

<b>Vizyonumuz</b>

Yaxın gələcəkdə Azərbaycanın və regionun aparıcı beyin mərkəzlərindən birinə çevrilmək, uzunmüddətli perspektivdə isə araşdırma fəaliyyətlərinin geniş spektrini həyata keçirən nüfuzlu qlobal beyin mərkəzi kimi tanınmaq.

<strong>Əsas fəaliyyət istiqamətlərimiz</strong>
<ul>
 	<li>ölkə daxilində və dünya iqtisadiyyatında baş verən sosial-iqtisadi proseslərin təhlili, makroiqtisadi vəziyyətin və qlobal iqtisadi tendensiyaların araşdırılması və gözlənilən iqtisadi dəyişikliklərlə bağlı proqnozların hazırlanması;</li>
 	<li>elmi araşdırmaların aparılması, müxtəlif təlimlərin və seminarların, dəyirmi masa və görüşlərin, konfransların, forumların, sərgilərin təşkili;</li>
 	<li>ölkədə və xarici dövlətlərdə fəaliyyət göstərən müxtəlif qeyri-hökumət təşkilatları, regional və beynəlxalq təşkilatlarla əlaqələrin qurulması və onlarla birlikdə layihələrin həyata keçirilməsi;</li>
 	<li>iqtisadi və sosial siyasət üzrə milli qanunvericiliyin təhlili və onun beynəlxalq təcrübəyə uyğunlaşdırılması və təkmilləşdirilməsi istiqamətində təkliflərin dövlət orqanlarına təqdim edilməsi;</li>
 	<li>məqsədləri və fəaliyyəti barədə məlumatın sərbəst yayılması, qanunvericiliyə müvafiq qaydada mətbu nəşrlərin təsis edilməsi;</li>
 	<li>Azərbaycan Respublikasının aidiyyəti dövlət orqanları və beynəlxalq təşkilatlarla əməkdaşlıq edilməsi.</li>
</ul>
<strong>Dəyərlərimiz</strong>

“Spektr” Sosial-İqtisadi Araşdırmalar və İnkişaf Mərkəzinin fəaliyyəti aşağıdakı dəyərlərə söykənir:
<ul>
 	<li><strong>Peşəkarlıq:</strong> Fəliyyətini yüksək peşəkarlıq səviyyəsində, texniki potensiala, təcrübəyə, bilik və bacarıqlara söykənərək yerinə yetirmək;</li>
 	<li><strong>Səmərəlilik:</strong> <span lang="AZ-LATIN">Malik olduğu resursları qənaətlə istifadə etmək;</span></li>
 	<li><b><strong>İnnovativlik</strong>: </b>Yenilikləri, davamlı təkmilləşməni və təşəbbüskarlığı stimullaşdırmaqla daim mükəmməlliyə doğru çalışmaq;</li>
 	<li><strong><span lang="AZ-LATIN">Əməkdaşlıq</span>:</strong> İşgüzar fəaliyyətdə hər zaman yerli  və xarici tərəfdaşlarımızla  əməkdaşlığı təşviq etmək;</li>
 	<li><strong>Komanda ruhu</strong>: Daxili kommunikasiya və əməkdaşlığı təşviq edən sağlam mühit yaratmaq və  komanda formalaşdırmaq;</li>
 	<li><strong>Şəffaflıq:</strong> <span lang="AZ-LATIN">Fəaliyyəti şəffaf və cəmiyyətə açıq şəkildə həyata keçirmək</span><span lang="AZ-LATIN">.</span></li>
</ul>